Père-Lachaise

Père-Lachaisen hautausmaa () on Pariisin maineikkain hautausmaa ja suuri puistoalue kaupungin kaakkoisosassa. Hautausmaa on suosittu turistikohde, jonne pääsy on ilmaista. Hautausmaan portit suljetaan joka päivä klo 18.Lonely Planet: Cimetière du Père Lachaise Viitattu 21.10.2014. Vuosittain hautausmaalla käy noin kaksi miljoonaa vierailijaa.Mairie du 20e: Le Père- Lachaise Viitattu 21.10.2014. Siellä on 70 000 hautaa ja kooltaan alue on 44 hehtaaria. ==Historia== Alun perin paikan omistivat jesuiitat, joihin myös kuningas Ludvig XIV:n rippi-isä Isä La Chaise kuului. Hautausmaan perusti Napoleon Bonaparte vuonna 1804. Vuodesta 1801 asti oli ollut kiellettyä perustaa uusia hautausmaita kaupungin rajojen sisäpuolelle terveyssyistä. Kymmenen ensimmäisen vuoden aikana hautauksista 80 prosenttia oli joukkohautoja ja loput yksittäisiä tai perheiden hautoja. Nämä haudat olivat yksinkertaisia eli esimerkiksi pelkkää maata, laatta tai kivi, koska hautapaikkojen hinta oli noussut korkeaksi ja joukkohautoja tehtiin rahallisista syistä. Hautausmaa ei aluksi houkutellut pariisilaisia: vuonna 1815 siellä oli vain 2 000 hautaa. Julkisuuden saamiseksi sinne siirrettiin Molièren, Jean de La Fontainen, Pierre Abélardin ja Héloïsen jäänteet. Hautausmaasta tuli suosittu ajanviettopaikka ja pariisilaiset alkoivat haluta tulla haudatuksi sinne. Vuonna 1833 hautoja oli 33 000 ja maa-alueen laajentaminen päättyi. Hautausmaan alueella on myös kommunardien muuri (Mur des Fédérés), jota vasten teloitettiin 147 Pariisin kommuunin johtajaa 27. toukokuuta 1871 kommuunin häviön jälkeen. Père-Lachaisen krematorio on Ranskan vanhin: se avattiin vuonna 1889 ja sitä oli alettu rakentaa heti, kun tuhkauksen salliva laki oli hyväksytty 1887.Midinews.com: Le crématorium du Père Lachaise, un des plus anciens d'Europe Viitattu 21.10.2014. Rakennuksessa on myös kolumbaario, jossa on 40 800 tuhkauurnaa. Tuhkat on voitu vuodesta 1985 alkaen sijoittaa myös nurmikolle muistolehdon läheisyyteen ja tämä oli ensimmäinen paikka Ranskassa siinä tarkoituksessa. Kappeli on otettu käyttöön vuonna 1823.L'église catholique à Paris: La chapelle du Père Lachaise Viitattu 21.10.2014. ==Haudattuja== * Marietta Alboni * Guillaume Apollinaire, runoilija * Jane Avril, tanssija * Miguel Asturias, kirjailija * Honoré de Balzac, kirjailija * Henri Barbusse, kirjailija * Vincenzo Bellini, oopperasäveltäjä (siirretty myöhemmin kotimaahansa Italiaan) * Claude Bernard, fysiologi * Sarah Bernhardt, näyttelijä * Georges Bizet, säveltäjä * Louis- Auguste Blanqui, aktivisti * Jean-François Champollion, kielitieteilijä ja egyptologi * Frédéric Chopin, säveltäjä * Édouard Daladier, valtiomies * Eugène Delacroix, taidemaalari * Gustave Doré, taiteilija ja kuvittaja * Paul Dukas, säveltäjä * Max Ernst, taiteilija * Jean de la Fontaine, faabelikirjailija * Joseph Louis Gay-Lussac, fyysikko * Samuel Hahnemann, homeopatian luoja * Jean Auguste Dominique Ingres, taidemaalari * Léon Jouhaux, rauhannobelisti * Ahmet Kaya, kurdilainen laulaja * Kurt Löwenstein, poliitikko * Nestor Mahno, anarkisti * Marcel Marceau, pantomiimitaiteilija * Angelo Mariani, kemisti * Georges Méliès, elokuvantekijä * Amedeo Modigliani, taidemaalari ja kuvanveistäjä * Molière, näytelmäkirjailija * Yves Montand, näyttelijä * Jim Morrison, muusikko ja runoilija * Félix Nadar, valokuvaaja * Michel Ney, marsalkka * Anna de Noailles, kirjailija * Victor Noir, journalisti * Max Ophüls, elokuvaohjaaja * Édith Piaf, laulaja * Camille Pissarro, taiteilija * Francis Poulenc, säveltäjä * Marcel Proust, kirjailija * Gioachino Rossini, säveltäjäLes gloires du Père Lachaise (Luettelo hautausmaalle haudatuista kuuluisuuksista), Mairie du 20e arrondissement, Paris. * Kaija Saariaho, säveltäjä * Georges Seurat, taiteilija * Simone Signoret, näyttelijä * Stephan Sinding, kuvanveistäjä * Maurice Tourneur, elokuvaohjaaja * Rafael Leónidas Trujillo, Dominikaanisen tasavallan diktaattori * Volin, anarkisti * Eduard Wiiralt, eestilainen graafikko * Oscar Wilde, kirjailija == Galleria == Image:Paris Monument aux morts Bartholomé 2013.jpg|Vainajien muistolaatta Image:1 pere lachaise primavera.jpg|Père Lachaise syksyllä Image:Jim-Morrison Pere Lachaise 2.jpg|Jim Morrisonin hauta Image:Marcel Proust (Père Lachaise).jpg|Marcel Proustin hauta Image:Tomba di Eugène Delacroix.jpg|Eugène Delacroix’n hauta Image:Marie Trintignant.JPG| Marie Trintignantin hauta Image:Perelachaise-Rossini-p1000343.jpg| Rossinin hauta image:Perelachaise-Chopin-p1000352.jpg|Frédéric Chopinin hauta image:The grave of Édith Piaf.jpg|Édith Piafin hauta Image:Grave callas pere lachaise.jpg|Maria Callasin hauta Image:Tombe de Michel Petrucciani.JPG|Michel Petruccianin hauta Image:Père-Lachaise - Division 23 - Ingres 03.jpg|Jean Auguste Dominique Ingresin hauta Image:Père-Lachaise - Division 11 - Cherubini 04.jpg|Luigi Cherubinin hauta Image:Tombe Bourdieu.JPG| Pierre Bourdieun hauta Image:Grave Allen Kardec.JPG| Allan Kardecin hauta ==Lähteet== == Aiheesta muualla == * Hautausmaan virtuaalikierros * Movie tour about Père-Lachaise * Père-Lachaisen krematorion kotisivut * Le Père Lachaise fête son bicentenaire Luokka:Pariisin hautausmaat